บาทเปิด 34.59/61 บาทต่อดอลล่าร์
เงินบาทเปิด 34.59/61 บาทต่อดอลล่าร์ ตลาดรอจับตาตัวเลขจ้างงานสหรัฐฯคืนนี้
2 ก.ย. 2559

เงินบาทเปิด 34.59/61 บาทต่อดอลล่าร์ ตลาดรอจับตาตัวเลขจ้างงานสหรัฐฯคืนนี้นักบริหารเงินจากธนาคารกรุศรีอยุธยา เปิดเผยว่า เงินบาทเปิดตลาดเช้านี้ที่ระดับ 34.59/61 บาท/ดอลลาร์ จาก เย็นวานนี้ที่ปิดตลาดอยู่ที่ระดับ 34.61/65 บาท/ดอลลาร์
"เมื่อคืนตัวเลข ISM ของสหรัฐฯออกมาไม่ค่อยดี ทำให้ก่อนหน้านี้ที่เงินบาทขึ้นไปทำ High 34.66 พอตัวเลขไม่ดีก็ร่วงมาที่ 34.59 และเช้านี้ก็เปิดที่ 34.59 คืนนี้รอดูตัวเลข Non Farm Payroll ซึ่งจะเป็นสัญญาณบ่งชี้ชัดเจนขึ้นต่อการตัดสินใจเกี่ยวกับดอกเบี้ยของเฟด เพราะตลาดยังมองว่าโอกาสที่จะไม่ขึ้นดอกเบี้ยยังเยอะกว่า ถ้า Non Farm ออกมาดี ดอลลาร์น่าจะถูกซื้อกลับขึ้นไป" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 34.50 - 34.70 บาท/ดอลลาร์